b'\n_START_ARTICLE_\nCivilization Revolution\n_START_SECTION_\nDescripci\xc3\xb3\n_START_PARAGRAPH_\nA Civilization Revolution, el jugador pot prendre el control d\'una de les 16 civilitzacions disponibles, cadascuna amb habilitats especials, des de la prehist\xc3\xb2ria fins als temps moderns i el futur proper. En els \xc3\xbaltims jocs de la saga, el jugador tenia major control sobre les regles del joc i, sovint, les partides podien durar m\xc3\xa9s de 20 o 30 hores. A Civilization Revolution, les partides en la seua major part es poden acabar en tres o quatre hores. Per a la versi\xc3\xb3 de consola, els controls s\'ha racionalitzat i simplificat per a fer el joc m\xc3\xa9s f\xc3\xa0cil als nouvinguts a la s\xc3\xa8rie._NEWLINE_A m\xc3\xa9s dels noms de les ciutats, els jugadors poden posar noms a l\'atzar a zones geogr\xc3\xa0fiques ("caselles" a l\'efecte de joc) com cadenes de muntanyes, pujols, planes o rius.\n_START_SECTION_\nCivilitzacions\n_START_PARAGRAPH_\nEls jugadors poden controlar una de les 16 civilitzacions que existeixen en el joc, cadascuna amb un l\xc3\xadder diferent. Cada civilitzaci\xc3\xb3 comen\xc3\xa7a el joc amb una bonificaci\xc3\xb3 especial que pot ser una tecnologia, una gran persona, o una habilitat especial. A mesura que la civilitzaci\xc3\xb3 progressa a trav\xc3\xa9s del temps, aquestes tamb\xc3\xa9 obtindran noves habilitats quan investiguen un nombre espec\xc3\xadfic de tecnologies i avancen a una nova era._NEWLINE_En una partida cada civilitzaci\xc3\xb3 pot tenir fins a quatre bonificacions que varien d\'una civilitzaci\xc3\xb3 a una altra. Moltes de les civilitzacions tenen unitats especialitzades que nom\xc3\xa9s elles poden construir. Les unitats especials no posseeixen habilitats m\xc3\xa9s enll\xc3\xa0 de la unitat normal a la qual substitueixen per\xc3\xb2 poden tenir diferents estad\xc3\xadstiques.'